1. **רקע**

למשרד להגנת הסביבה מגיעות מעת לעת בקשות לרישוי בנושאים שבסמכותו, הקשורות להקמת מתקן חלוץ לטכניקות סביבה חדשניות. הבקשות מוגשות על ידי היזמים של טכניקות הסביבה או על ידי מפעלים המעוניינים להתקין טכניקות בשלב חלוץ במתקנים במפעל.

הרישיונות והאישורים הסביבתיים העיקריים הרלוונטיים לעניין זה הם:

1. **אישור "נותן אישור" מהמשרד להגנת הסביבה לרישיון העסק ותנאים סביבתיים לרישיון עסק**, לפי חוק רישוי עסקים, התשכ"ח-1968, עבור פעילות מסוג המפורט בצו רישוי עסקים על עסקים טעוני רישוי, שלפי המפורט באותו צו יש להסדיר לגביה את ההגנה על איכות הסביבה ומניעת מפגעים ומטרדים.
2. **היתר רעלים** לפי חוק החומרים המסוכנים, התשנ"ג-1993, עבור פעילות שכרוכה בעיסוק ברעלים המנויים בתוספת לחוק, בכמות או בריכוז מעל לקבוע בתקנות החומרים המסוכנים (סיווג ופטור), התשנ"ו-1996.
3. **אישור מנהל לפינוי פסולת מסוכנת** לפי תקנות רישוי עסקים (סילוק פסולת חומרים מסוכנים), התשנ"א-1990, עבור פינוי פסולת מסוכנת לאתר שאינו המפעל לנטרול וטיפול בפסולת מסוכנת שבנאות חובב.
4. **היתר פליטה לאוויר** לפי חוק אוויר נקי, התשס"ח-2008. עבור פעילויות הרשומות בתוספת השלישית לחוק.
5. **היתר הזרמה לים** לפי חוק מניעת זיהום ים ממקורות יבשתיים, התשמ"ח-1988, עבור הזרמה של שפכים מטופלים לים.

כאמור, בקשה לרישוי סביבתי למתקן חלוץ יכולה להתייחס למתקן או תהליך שיוקמו במפעל קיים המחזיק ברישיונות סביבתיים, או למתקן חדש המוקם בנפרד. בשני המקרים יכול שיידרש רישוי סביבתי מסוגים שונים, או עדכון של רישיונות קיימים.

1. **מטרה**

מסמך זה מתווה, עבור מגישי הבקשה לרישוי ועבור בעלי תפקידים במשרד להגנת הסביבה, את מסלול הטיפול בבקשות אלו, בהתאם למדיניות המשרד המכוונת לסייע בהקמת מתקני חלוץ לשם קידום חדשנות סביבתית. הצורך במסלול ייעודי נובע מהמאפיינים הייחודיים של מתקני חלוץ ומההבנה כי מערכי הרישוי הסביבתי שבסמכות המשרד עלולים להקשות על הקמתם בשל חוסר וודאות בנוגע לביצועיהם הסביבתיים.

1. **מסמכים נלווים**

אין

1. **הגדרות** 
   1. **מתקן חלוץ –** מתקן או תהליך בהיקף העולה על ניסוי מעבדתי, שנועד לבחון ב"תנאי שטח" את הייתכנות של הפעלת הטכניקה החדשנית בקנה מידה תעשייתי; בספרות נהוג לחלק את שלבי הפיתוח של טכניקות חדשניות לפי הסרגל להלן:

המונח "מתקן חלוץ" במסמך זה מתייחס לשני השלבים האחרונים.

* 1. **טכניקת סביבה חדשנית** – טכניקה שטרם נבחנה בקנה מידה תעשייתי, העשויה לאפשר רמה שוות ערך או גבוהה יותר של הגנה על הסביבה ובריאות הציבור מאשר הטכניקה המיטבית הזמינה.

1. **שיטה**
   1. **ליווי התהליך** 
      1. המשרד להגנת הסביבה מעוניין לסייע ליזמים בתהליכי הרישוי הסביבתי שבסמכותו, בין היתר באמצעות ליווי ייעודי של הטיפול בבקשות לרישוי כאמור במסגרת פעילות המשרד.
      2. יזמי טכניקות סביבה ומפעלים המתכננים הקמת מתקן חלוץ במפעל מוזמנים לפנות לתחום טיפול משולב בתעשיות במשרד, לקבלת ליווי בהליכי הרישוי הרלוונטיים שבסמכות המשרד להגנת הסביבה.
      3. יובהר כי במקביל, אנשי מקצוע במשרד העוסקים במתן רישוי סביבתי מונחים לפנות לתחום טיפול משולב בתעשיות בכל מקרה בו בקשה לרישוי סביבתי של מתקן חלוץ נמצאת בטיפולם, על מנת לטייב את הטיפול בבקשה ולהבטיח עקביות ואחידות בטיפול.
      4. פרטי הקשר הם: דואר אלקטרוני: [cleantech@sviva.gov.il](mailto:cleantech@sviva.gov.il)
   2. **מתווה התהליך** 
      1. **פנייה לקבלת ליווי**

יזם של טכניקת סביבה חדשנית או בעל מפעל אשר מעוניין לקדם מתקן חלוץ במפעלו, הנדרשים במסגרת הרגולציה החלה עליהם לרישוי או לאישור מהמשרד להגנת הסביבה עבור הקמת מתקן חלוץ כאמור או הפעלתו, יוכלו לבקש ליווי של תחום טיפול משולב בתעשיות.

לקבלת ליווי כאמור, יש להגיש נתוני רקע בסיסיים כמפורט להלן: רקע כללי - שם החברה, מספר ח"פ, כתובת החברה, איש קשר, טלפון, דואר אלקטרוני, שם מנכ"ל החברה, שם המנהל האחראי על פרויקט החדשנות נשוא הפנייה.

* + - 1. תיאור מאפייני הטכניקה והחדשנות הטכנולוגית המוצעת – תיאור מילולי כללי לרבות הבהרת החדשנות שבטכניקה המוצעת, ייתכנות יישום הטכניקה, יעילותה והסיכויים וסיכונים הסביבתיים הצפויים. יש לצרף, ככל שקיים, מסמכים התומכים באמור בתיאור המילולי.
      2. תיאור מילולי של התכנית להקמת מתקן החלוץ. התכנית תכלול בין היתר קריטריונים להצלחה ולוחות זמנים לביצוע.
      3. הצהרה של הפונה על היות הטכניקה המוצעת חדשנית ובשלה להוכחה במתקן חלוץ כפי שהוצע על ידו.
      4. נתונים נוספים שהם זמינים ויתבקשו על ידי נציג המשרד.
      5. טופס פנייה מצורף בנספח.
    1. **מתן ליווי**

נציג באגף טיפול משולב בתעשיות ילווה את התהליכים הנדרשים להוצאת רישיונות סביבתיים מהמשרד להגנת הסביבה, ככל שכאלה נדרשים, עבור מתקן החלוץ. הליווי יגזר ממאפייני הטכניקה ומרמת הסיכונים ואי הוודאות בביצועי המתקן המוצע. הליווי יאפשר קידום הליכי הרישוי בראייה מתכללת ומניעת כשלים במתן האישור המבוססים על מידע חלקי, וכן קידום השיח המקצועי בין היזם, המחוז הרלוונטי ונותני הרישוי הרלוונטים במשרד להגנת הסביבה– רישוי עסקים, היתר רעלים, אישור מנהל לפינוי פסולת מסוכנת, היתר פליטה לאוויר ועוד.

נותני הרישוי במשרד להגנת הסביבה יונחו לקדם טיפול ואישור של בקשות העונות לקריטריונים המקצועיים בתנאים שיאפשרו למתקן לפעול בתנאי אי וודאות, תחת בקרה הולמת בהתאם לרמת הסיכון הסביבתי הצפויה. הקביעה הפרטנית של מסגרת הזמן ושל הדרישות תיעשה בליווי נציג אגף טיפול משולב בתעשיות ועל פי הנחייתו.

בהתייחס לתהליך הבקשה להיתר פליטה לאוויר, לאור ההבנה כי החסם האפשרי הוא גם בהימשכות ומורכבות התהליך ובעלות האגרה, תיבחן במקרים ספציפיים האפשרות לגבש הנחיות מקוצרות להגשת בקשה ייעודית עבור המתקן המדובר, בהתחשב בכך שמדובר בהיתר לזמן קצר ולמתקן בסדר גודל של מתקן חלוץ. כן תיבחן, במקרים הספציפיים, האפשרות לקצר את לו"ז הרישוי ככל שהוא תלוי במשרד.

* + 1. **קביעת מסגרת הזמן והדרישות**
       1. **דרישות הרישיון הסביבתי** יקבעו בהתחשב בכך שמדובר בטכניקה שהוכחה בקנה מידה מעבדתי אך טרם נוסתה בקנה מידה תעשייתי. לפיכך, ככל שנדרש, תינתן אפשרות לחריגה, מוגבלת בזמן ובהיקף בהתאם לרמת הסיכון, מביצועים המשוייכים לטכניקות מוכרות (BAT).
       2. **מסגרת הזמן של רישיון סביבתי** למתקן חלוץ תיקבע בהתאם למשך הנדרש לשלב הפיתוח בו מדובר, דהיינו הפעלת מתקן שמטרתו לבחון ולתקף באופן שיטתי ובר השוואה את ביצועי הטכניקה, לצורך שיווק מסחרי שלה. לפיכך, ככלל, אישור או רישיון סביבתי למתקן חלוץ ינתן לתקופה שלא תעלה על שנתיים.
       3. **דרישות לבקרה** יקבעו בהתאם. כיון שמדובר במתקן שמטרתו לבחון ולתקף באופן שיטתי ובר השוואה את ביצועי הטכניקה, ניתן להטמיע בפרוטוקול המעקב אחר ביצועים גם מעקב ובקרה אחר סיכונים סביבתיים, שיוגדר בהתאמה לנסיבות הפרטניות.
       4. **סודות מסחריים** - בשל הרגישות של מתקני חלוץ לחשיפת סוד מסחרי, טיפול במידע שעשוי להיות סוד מסחרי במסגרת בקשות חופש מידע או תהליכי בקשות להיתרי פליטה לאוויר, ילווה על ידי נציג באגף טיפול משולב בתעשיות. היזם יציין בפנייה לליווי על קיומו של מידע העשוי להיות סוד מסחרי וגורמי המשרד יונחו גם הם להודיע לנציג המלווה באגף טיפול משולב בתעשיות על קיומה של בקשת חופש מידע או פרסום של מידע במסגרת תהליכים למתן היתרי פליטה.
       5. **מעבר לשלב קבע** - יובהר, כי ליווי וקביעת תנאים מקלים לצד בקרה מוגברת בשלב הפיילוט אינם גורעים מהחובה להסדיר את פעילות שלב הקבע, ככל שהפיילוט ימשיך לפעילות כאמור, לפי כל דין ולפי הנדרש ברישיונות הרלבנטיים למתקנים קבועים. על מנת לאפשר פעילות רציפה על מפעיל הטכנולוגיה הנבחנת בפיילוט להיערך מבעוד מועד לקבלת הרישיונות המתאימים.

כמו כן, רישיון סביבתי קבוע יכול לכלול גם תנאים מדורגים שעניינם בהטמעת טכניקות חדשניות והסדרת המעבר שלהם לשלב הקבע או הפסקת השימוש בהם וזאת כתלות בביצועים הסביבתיים שלהם. במקרה זה, שלב הפיילוט ושלב הקבע מוסדרים מבעוד מועד ברישיון.

**נספח**

**טופס פנייה לקבלת ליווי בקשה לרישיון סביבתי למתקן חלוץ לטכניקה סביבתית חדשה**

1. **פרטי זיהוי**

| שם המיזם |  | | |
| --- | --- | --- | --- |
| שם היזם המלא, כפי שמופיע ברשם התאגיד הרלבנטי |  | ח"פ |  |

|  |  |  |  |
| --- | --- | --- | --- |
| שם איש קשר אצל היזם |  | טלפון להתקשרות |  |
| כתובת |  | דואר אלקטרוני |  |

1. **פרטים על הטכניקה נשוא הפנייה:**

**כללי:**

|  |  |  |
| --- | --- | --- |
|  |  | פירוט |
| קרקעות |  |  |
| שפכים |  |  |
| אנרגיה |  |  |
| אוויר |  |  |
| פסולת לסוגיה |  |  |
| אחר |  |  |

**פרטים:**

|  |  |
| --- | --- |
| שם / שם מסחרי |  |
| נושא הטכניקה |  |
| מידע שיאפשר להבין את הפעולה והביצועים |  |
| תנאי הפעולה בהם הטכניקה צפויה לעבוד, ומגבלות לפעולה תקינה |  |
| היבטי החדשנות |  |
| שלב הפיתוח |  |
| אישורי תקן/ הסמכות/ תוצאות מבדקים בקנה מידה קטן יותר |  |
| הבעיה הסביבתית לה הטכנולוגיה נותנת מענה, כולל מגבלות וגבולות הפעולה |  |
| תועלות סביבתיות צפויות – פירוט איכותי |  |
| בעיות וסיכונים סביבתיים צפויים |  |
| מידת שיפור או שינוי מול טכנולוגיות קימות |  |
| אופן יישום מיועד וביצועים צפויים |  |
| תקנים ורגולציה הקשורים לביצועי הטכנולוגיה ולשימוש בה (אם ידוע) |  |
| הערות/ מידע נוסף |  |

1. **פרטי הפרויקט המוצע:**

|  |  |
| --- | --- |
| מיקום |  |
| מהות |  |
| לו"ז הקמה ולו"ז לפעולה בשלב חלוץ |  |
| רגולציה ואישורים של המשרד להגנת הסביבה הנדרשים לפרויקט המוצע |  |

1. **תכנית בחינת הטכניקה:**

תיאור כללי של תכנית העבודה שתכלול בין היתר את יעדי מתקן החלוץ, מדדים כמותיים להשגתם ולו"ז מפורט לעמידה באבני דרך אלה:

|  |  |
| --- | --- |
| ביצועים צפויים ואופן מדידתם |  |
| תקנים ורגולציה הקשורים לביצועים |  |
| בחינה מוצעת לשלב מתקן חלוץ –פירוט איכותי של נושאים שייבדקו וכיצד ייבדקו |  |

1. **מסמכים התומכים באמור לעיל**
2. **הצהרת מורשה חתימה מטעם הפונה:**

**הצהרה**

אני הח"מ, \_\_\_\_\_\_\_\_\_\_\_\_\_, נושא ת"ז מספר \_\_\_\_\_\_\_\_\_\_\_ מורשה חתימה מטעם היזם \_\_\_\_\_\_\_\_\_\_\_\_\_\_ מספר ח"פ \_\_\_\_\_\_\_\_\_\_\_\_\_\_\_\_ (להלן: "**היזם**"), מצהיר בזאת כדלקמן:

1. כל המידע והמסמכים שנמסרו לידי **המשרד להגנת הסביבה** במסגרת פנייה לבקשת לקבלת ליווי בהליכי הרישוי הרלוונטיים שבסמכות המשרד להגנת הסביבה הנוגעים להקמת מתקן חלוץ**, מדויקים ונכונים.**
2. **הנני מתחייב לעדכן את המשרד להגנת הסביבה בכל שינוי מהותי שיחול במידע שמסרתי, עד לסיום הטיפול בפנייה.**

\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

תאריך שם מורשה החתימה חתימה חותמת

פניות כאמור יש לשלוח בדואר אלקטרוני לפרטי הקשר שפורטו לעיל**.**